# PROCESAI

#### Export

Export as PDF Export as ODT Export as RTF Export as HTML

- DTO PREKIŲ UŽSAKYMAS
- UŽSAKYMŲ OPTIMIZAVIMAS
- CROSS-DOCKING (CD) FUNKCIJA
- CROSS-DOCKING 2 (CD2) FUNKCIJA
- CROSS-DOCKING 3 (CD3) FUNKCIJA

# DTO PREKIŲ UŽSAKYMAS

DTO prekės nėra palaikomos sandėlyje, tokios prekės neturi turėti likučio sandėlyje, jos turėtų būti užsakomos ir vežamos į sandėlius tik pagal specialius užsakymus iš klientų (žr. Prekių (SKU) būviai):

1. Suvedus kliento užsakymą į apskaitos programą, sekančią dieną, per duomenų mainus, bus gauta rezervacija.

3. Prekės rezervacija matoma prekės grafike.

4. Užsakymas DTO prekei formuosis kartu su reguliariu užsakymu, pagal aktyvų tiekėjo grafiką.

5. DTO prekių kiekis užsakyme bus apvalinamas pagal pakuotę (TNK) į didžiąją pusę.

# UŽSAKYMŲ OPTIMIZAVIMAS

Užsakymai gali būti optimizuojami pagal transportą ir pagal sumą. Plačiau apie užsakymų optimizavimą skaitykite Tiekėjo užsakymo optimizavimas ir Naujo suoptimizuoto užsakymo siuntimas tiekėjui.

Užsakymas optimizuojamas (didinamas arba mažinamas), kad maksimaliai pilnai užpildyti transporto partiją.

1. Užsakymai gali būti siunčiami automatu pagal nurodytas optimizacijos sąlygas. Autosiuntimo optimizacijos sąlygos nurodomos Tiekėjo kortelėje:

Neoptimizuoti - užsakymai nebus optimizuojami.

Užpildyti transportą - lentelė pildoma tais atvejais, kai tiekėjas užsakymus pildo tik kai yra pilnai užpildytas transportas arba pilnai užpildytais transportais ekonomiškai naudingiau atsivežti prekes. Atsidariusiame lange nurodykite optimizuosite pagal svorį (kg) ar pagal tūrį (pal.). Įrašykite „Opt. slenkstį“ , "Pilno" transporto dydį ir „Max. transportų skaičių":

- „Opt. slenkstis“ – mažiausias svoris (kg) arba tūris nuo kurio suformuotas užsakymas tiekėjui yra pildomas iki „Pilnas“ svorio arba tūrio. Jei „Opt. slenkstyje“ nurodytas svoris ar tūris nepasiektas, ši transporto rūšis užsakymui nenaudojama;

- „Pilnas“– didžiausias svoris (kg) arba tūris iki kurio gali būti padidintas užsakymas tiekėjui;

Galima apsirašyti kelis transporto užpildymo atvejus. Sistema optimizuodama užsakymą automatiškai tikrina ir parenka aprašytus transportus.

Užsakymas negali viršyti nei „Pilnas“ svorio, nei „Pilnas“ tūrio.

o užsakymas didinamas, kai suskaičiuotas užsakymo kiekis yra mažesnis už „Pilnas“, bet didesnis už „Opt. slenkstį“. Proporcingai didinamos visos to tiekėjo DTA prekės (net ir nepatekusios į užsakymą) - išskyrus NON prekes.

o jei užsakymo kiekis yra mažesnis nei aprašyto transporto „Opt. slenkstis“, tuomet užsakymas sustabdomas. Jis bus suformuotas, tačiau neišsiųstas (tokį užsakymą rasite lange „Nauji užsakymai“).

o jei užsakymo kiekis didesnis negu automatiškai parinktas artimiausias transporto „Pilnas“, transportas užpildomas n kartų (arba kiek nurodyta Max. transportų skaičius), kol susidaro n pilnų transportų pagal tą patį transportą.

Išskaidyti užsakymą pagal transportą – uždėjus varnelę, tiekėjui užsakymai formuojami kiekvienam transportui atskirai, t. y. kai užsakymas sudaro daugiau nei vieną transportą, tada tiekėjas gaus atskirus užsakymus.

Optimizuoti, jei nepasiektas tikslas - lentelė pildoma tais atvejais, kai tiekėjas užsakymą sutinka įvykdyti arba tai yra ekonomiškai naudingiau, jei užsakymas yra ne mažesnis nei konkrečiai nurodyta suma.

Leidžiama optimizuoti pagal pinigų, svorio, tūrio ir prekių kiekio sumą.

„Opt. slenkstis“ – suma, kurią pasiekus užsakymas bus didinamas iki sumos „Tikslas“ (iki kurios turi būti padidintas užsakymas).

- jei "Opt. slenkstis" bus nepasiektas, užsakymas bus suformuotas, tačiau neišsiųstas (tokį užsakymą rasite lange „Nauji užsakymai“):

- jei užsakymo suma yra didesnė nei nustatytas „Opt. slenkstis“, bet mažesnė nei „Tikslas“, tuomet optimizuojant užsakymas bus padidintas iki „Tikslas“ pagal nurodytus optimizavimo pasirinkimo parametrus ir išsiųstas.

- jei užsakymo suma yra lygi arba didesnė nei „Tikslas“ ir atitinka nurodytą optimizavimo pasirinkimo parametrą, tuomet užsakymas nebus pakeistas ir bus išsiųstas be jokių korekcijų.

Naujų užsakymų lange paveiksliukas reiškia, kad užsakymas turėjo būti išsiųstas automatiškai, tačiau nebuvo pasiekta "Opt. slenkstis" suma. Atsidarykite šį užsakymą ir rankiniu būdu optimizuokite bei išsiųskite tiekėjui, arba pašalinkite;

Aprašant užsakymo optimizavimą pagal sumą, į laukelį „Opt. slenkstis“ galima įvesti reikšmę, ne mažesnę nei 60 % "Tikslo" sumos. Reikšmė gali būti keičiama, suderinus su projekto vadovu.

Jei uždėta varnelė „išskaidyti užsakymą pagal transportą“ ir tiekėjui yra nustatytas optimizavimas pagal tūrį, tuomet užsakymai išsiskaidys pagal nurodytas optimizavimo sąlygas.

2. Dar optimizavimas gali būti atliekamas rankiniu būdu, nurodžius norimą sumą, svorį, tūrį, prekių kiekį ar eilučių skaičių. Užsakymo lange spauskite mygtuką „Optimizuoti“, esantį dešiniąjame viršutiniame lango kampe.

1) Atsiradusioje lentelė galite pasirinkti "Optimizuoti pagal tiekėjo nustatymus", "Optimizuoti pagal parametrus", nurodant juos rankiniu būdu (pasirenkant optimizavimo parametrą, nurodant tikslą ir optimizavimo sąlygą) arba "Sumažinti eilučių skaičių iki ...".

2) Norint užsakymą optimizuoti, eilutės nebūtinai turi būti pažymėtos varnelėmis. Nebus optimizuojamos tos pozicijos, kurių kiekiai buvo pakeisti.

3) Jei užsakyme reikalingos korekcijos, jos turi būti atliekamos iki optimizavimo:

Atidariusioje lentelėje pasirinkus "Optimizuoti pagal tiekėjo nustatymus", užsakymas bus optimizuojamas, pagal tiekėjo kortelėje nurodytus parametrus. Užsakymo kiekiai pasikeičia taip, kad optimaliai užpildytų transportą arba sudarytų sumą.

1) Jei nebuvo pasiektas transporto užpildymo (optimizavimo) slenkstis (t.y. užsakymo dydis, kurį pasiekus užsakymas bus didinamas) - užsakymas nebus suoptimizuotas.

2) Jei užsakymą sudaro daugiau nei 1 transportas ir kiekvienam transportui reikalingas atskiras užsakymas, tuomet:

- tiekėjui (tiekėjo kortelėje) turi būti nustatytas „išskaidyti užsakymą pagal transportą“;
- !!! SVARBU, jei po optimizavimo vėl atliksite korekcijas užsakyme, tuomet užsakymas neišsiskaidys pagal transportą. Ši funkcija veikia tik pirmam užsakymo optimizavimui.

Pasirinkus „Optimizuoti pagal parametrus“:

1) Leidžiama optimizuoti pagal pinigų, svorio, tūrio ir prekių kiekio sumą. Pasirinkite optimizavimo parametrą:

- pagal užsakymo sumą (EUR);
- pagal užsakymo svorį (kg);
- pagal užsakymo tūrį (pal.);
- pagal užsakymo prekių kiekį (vnt.).

2) Nurodykite optimizavimo tikslą.

3) Pasirinkite optimizavimo sąlygą:

- optimizuoti nemažiau tikslo;
- optimizuoti nedaugiau tikslo;

4) Spauskite .

Pasirinkus "Sumažinti eilučių skaičių iki ..." reikia nurodyti Optimizavimo tikslą (kiek eilučių turi likti užsakyme). Optimizuojant pagal eilučių skaičių, bus nunulintos eilutės su didžiausiu LKB rodikliu.

Atlikus optimizavimą ir kitus pakeitimus spauskite arba .

SVARBU: optimizuoti kiekiai neužsirašys, jei uždarysite užsakymą neišsaugoję pakeitimų arba jo neišsiųsite.

Optimizavimas neįvyks jei:
1.Optimizuojant pagal transportą, bent vienai prekei svoris/tūris = 0.
2. Optimizuojant pagal sumą, bent vienos prekės pirkimo kaina = 0.

# CROSS-DOCKING (CD) FUNKCIJA

Cross-Docking funkcija naudojama, kai centriniame sandėlyje nepalaikomas prekės likutis, t.y. tiekėjas pristato vieną užsakymą į centrinį sandėlį, o centrinis sandėlis iš karto paskirsto prekes į parduotuves.
Cross-docking procesas:

1. Centriniame sandėlyje prekėms nustatomas būvis CD.
   - Sandėliuose/parduotuvėse prekių būviai nustatomi įprastai (DTA, DTO, NM).
   - Prekių MUK ir TNK tiek sandėliuose/parduotuvėse tiek centriniame sandėlyje turi būti vienodi.
   - Jei prekės būvis sandėlyje/parduotuvėje DTA į užsakymą pateks kiekis reikalingas iki buferio, apvalinant jį vertinant MUK ir TNK.
   - Jei prekės būvis sandėlyje/parduotuvėje DTO į užsakymą pateks rezervuotas prekės kiekis, apvalinant jį pagal TNK.
   2. Iš sandėlių/parduotuvių turi formuotis atskiri užsakymai prekėms turinčioms CD būvį centriniame sandėlyje. Tam reikia priskirti skaidymo žymę prie prekių ties sandėliais ir sukurti tiekimo grafiką iš centrinio sandėlio į sandėlį/parduotuvę tai skaidymo žymei.
   SVARBU: sandėlių/parduotuvių užsakymai turi formuotis tokiu pat dažnumu, kaip ir centrinio sandėlio užsakymai tiekėjui, vieną dieną prieš.
   3. Pagal nustatytą grafiką formuojasi užsakymai iš regioninių sandėlių (parduotuvių) į centrinį sandėlį, sekančią dieną, taip pat pagal nustatytą užsakymų formavimo grafiką, formuojamas užsakymas iš centrinio sandėlio tiekėjui. Tiekėjo pristatymo laikas į centrinį sandėlį negali būt nurodytas 0 (turi būti >0). Jei tiekėjas pristato prekes tą pačią dieną, kada buvo išsiųstas užsakymas, pristatymo laiką vesti 1.
   Parduotuvių užsakomas kiekis centriniame sandėlyje atsiranda lauke „REZERVACIJOS“.
   4. Tiekėjas gauna bendrą užsakymą (šis užsakymas yra visų sandėlių užsakymų suma). Tiekėjas pristato prekes į centrinį sandėlį, ir centrinis sandėlis patiekia prekes į sandėlius/parduotuves.
   5. Tiekimo laikas į parduotuves visada yra ilgesnis, nei kad tiekimo laikas iki centrinio sandėlio.
   6. Tiekimo laikas į parduotuves turi būti: : 1 diena (užsakymo gavimas iš parduotuvių į centrą) + Х dienų (tiekimo laikas per kiek tiekėjas įvykdo užsakymą iki centrinio sandėlio) + Y dienų (tiekimo laikas, per kiek prekės nuvažiuoja iš centrinio sandėlio į parduotuves).

# CROSS-DOCKING 2 (CD2) FUNKCIJA

Naujas CD2 funkcionalumas - papildomas/dar vienas CD (buvęs CD nesikeičia).

· Sukurtas naujas prekės būvis - CD2. Šis būvis priskiriamas prekėms Centriniame sandėlyje. Sandėliuose/parduotuvėse prekių būviai nustatomi įprastai (DTA, DTO, NM).

· Užsakymai CD2 prekėms iš centrinio sandėlio (CW) tiekėjui formuojasi:

o pagal grafiką;

o formuojant užsakymą tiekėjui suskaičiuojami visų regioninių sandėlių (RW), kurių tiekėjas yra CW, suminis poreikis, suapvalintas pagal RW MUK ir TNK (teigiama suma iš stulpelio "užsakyti").

o prie CW poreikio prisumuojami gauti regionų poreikiai ir suapvalinamas susumuotas kiekis pagal MUK ir TNK į didžiąją pusę.

· Užsakymai tiekimui iš CW į RW formuojasi pagal grafiką ir SM Admine esantį laisvo likučio vertinimo nustatymą:

SM Admine galima pasirinkti, kad:

o į užsakymus patektų visas RW reikalingas kiekis;

o vertintų CW sandėlio likutį (<MUK arba =MUK). Šiuo atveju galima nustatyti, kad vertintų nurodytų dienų skaičiaus kiekį kelyje (KK).

· CD2 (Cross-docking) likučio skirstymas iš CS į RW:

Šios naujos funkcijos tikslas yra proporcingai išskirstyti visą centro likutį, kad jo nebeliktų centre. Esant CD2 nustatymui formuojantis užsakymui į RW skirstant laisvą likutį:

1. Suskaičiuojamas bendras (suminis) tos dienos parduotuvių poreikis.

2. Gautas suminis poreikis palyginamas su CS likučiu.

3. CS likučio skirstymas vyksta pagal prioritetų lentelę, tik papildomai galima nurodyti % suminio poreikio, kokiu skirtumu turi būti išskirstomas likutis (veikia, jei CS likutis <= nurodyto % suminio poreikio)

Jei CS likutis > nurodyto % suminio poreikio - skirstymas veikia iki 100 % BUF, perteklius lieka CS.

4. Skirstant likutį, vertinami sandėlio MUK ir TNK.

5. CD2 prekėms prie skirstomo likučio pridedamas ir KK, kuris atvyks per nurodytą SM Admine dienų skaičių.

# CROSS-DOCKING 3 (CD3) FUNKCIJA

CD3 būvis priskiriamas prekėms Centriniame sandėlyje. Sandėliuose/parduotuvėse prekių būviai nustatomi įprastai (DTA, DTO).

· Užsakymai CD3 prekėms iš centrinio sandėlio (CW) tiekėjui formuojasi:

- pagal grafiką;
- formuojant užsakymą tiekėjui suskaičiuojami tik tų regioninių sandėlių (RW) poreikiai, kurių tiekėjas yra CW ir, kuriems pagal grafiką turi formuotis užsakymas tą pačią savaitės dieną, kaip artimiausias atvykimas į CW pagal grafiką. Surinktas suminis poreikis suapvalintas pagal Regioninio sandėlio MUK ir TNK (teigiama suma iš stulpelio "užsakyti");
- prie CW poreikio prisumuojami gauti regionų poreikiai ir suapvalinamas susumuotas kiekis pagal MUK ir TNK į didžiąją pusę. Nevertinamas nei likutis, nei kiekis kelyje.

· Užsakymai iš RW Centriniam sandėliui formuojasi:

- pagal grafiką ir poreikį;
- CD3 prekės užsakomą kiekį sudaro RW poreikiai + rezervacija + vienkartinis papildymas + saugumo buferiai;
- Perteklinis atvykstantis kiekis visada išskirstomas tik tą dieną (pagal grafiką) užsakantiems regionams;
- skirstant likutį, vertinami regioninio sandėlio MUK ir TNK;
- Naujas CW užsakymas konkrečiam RW turi kurtis tik tada, kai prieš tai buvęs užsakymas jau bus išskirstytas iš Centrinio sandėlio.

Tags:
Created by Administrator on 2015/12/04 11:35

#

This wiki is licensed under a Creative Commons 2.0 license
XWiki Enterprise 11.10.2 - Documentation